ming030890/wiki-yue-high-quality huggingface dataset:
沙涌站

沙涌站（粵拼：saa1 cung1 zaam6；英文：Shachong Station），規劃嗌過芳村大道站（fong1 cyun1 daai6 dou6 zaam6；Fangcun Dadao Station），係佛山地鐵1號綫（廣州嗰邊嗌廣佛綫）嘅車站，2015年12月28號開通，位置喺荔灣區浣花路同芳村大道東交界。

樓層
呢個站一共有2層樓嘅地下區域，其中地下1樓係站廳，有票務設施、客務中心同商鋪；地下2樓係1號綫嘅月台。同多數1號綫車站一樣，冇休息室，但廁所喺1號綫嘅月台西邊。

站廳
沙涌站嘅站廳北邊係收費區，南邊係人行通道，而站廳嘅收費區入面有扶手電梯同樓梯往返月台。不過專用𨋢喺免費區入面，乘客要用嘅話，必須同工作人員講清楚兼出埋車飛先至用得。
站廳（喺2015年12月31號影，左邊嘅假墻後邊實際係B出入口。）

月台
呢個站一共有2個月台。其中佛山地鐵1號綫月台喺浣花東路地底，而廣州地鐵11號綫月台喺芳村大道東地底。
月台（行新城東嗰邊，喺2015年12月31號影。）

商鋪及自助服務
由於呢個站嘅空間有限，入面唔單止乜商舖都冇，連自助服務都係影都冇隻。

出入口
沙涌站冚唪唥嘅出入口A出入口A出入口 B出入口B出入口 C出入口C出入口
呢個站一共有3個出入口，分別係A、B、C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺車站月台東邊，有條樓梯同扶手電梯專門留咗嚟轉11號綫。

1號綫
喺1997年嘅廣州地鐵規劃入面，舊2號綫一分為二之後嘅東西向路段冇講到沙涌站。但2003年重新將舊2號綫同嗰時嘅5號綫規劃過，將東西向路段改成過河之後到沙園站，轉去工業大道中同工業大道南嗰邊，變成1號綫，同時加多咗「芳村大道站」嘅車站，車站最先喺而家位置西北偏北一帶，但無耐改喺浣花路同芳村大道東路口附近嘅涌邊。

11號綫
喺早期嘅規劃入面，佛山地鐵1號綫同廣州地鐵11號綫同時經過呢度，而且凈得呢個站先至有得轉車。但廣州市規劃局喺2014年7月向廣州市民徵求意見，重答覆話呢個站同燕崗站一樣，都可以同時轉車。廣州市城鄉建設委員會喺2014年9月4號發佈嘅《廣州地鐵11號綫工程建設通告》講咗，11號綫同燕崗站一樣，都可以同時轉到1號綫。

工程
車站附近到2015年9月9號為止，重喺度起緊。

1號綫
佛山地鐵開始喐手搞試驗段之後，呢個站重未有動靜。甚至連2010年11月3號嘅首通段通車之後，重未起呢個站，直到2012年12月22號先至復工。本嚟預測後通段喺2013年底通到瀝滘，但瀝滘站嘅拆遷問題令開通時間一拖再拖，拖到而家重未傾掂。結果地鐵部門決定先將1號綫東延段開到燕崗做總站，嚟解決點解1號綫開通之後，長期點解客流冇咁火爆同廣佛候鳥上班時，成日到西塱站後出站轉巴士嘅情景。

11號綫
2017年4月29號，車站開始圍蔽施工。

轉車通道
本嚟初期規劃話凈留返出口通道轉車，但佛山地鐵方得知就快復工時，咁啱殺出11號綫規劃，話經過呢個站嘅程咬金之後，先至改咗規劃而留返南邊嘅南北站廳嚟轉車。而家月台東邊有拃扶手電梯同樓梯可以去到南站廳入面。

開通
呢個站嘅B出入口曾經喺2015年12月28號開通咗佛山地鐵1號綫東延段到燕崗後到2019年6月24號爲止一直封住唔畀出入，家下大門附近嘅圍牆喺2019年4月俾施工方拆咗。
廣州地鐵官方喺2015年平安夜當晚宣佈，沙涌站喺當年12月28號正式開放。

出入口
呢個站喺開通初期淨得A同C兩個出入口，而B出入口一直封住兼有圍墻攔實，直到2019年6月25號先至拆嗮圍蔽而開放。

利用狀況
沙涌站附近基本上都係居民區，所以好多人每日上落班喺呢個站上落，其他時間基本上冇乜人流。個站離荔灣區兒童公園有差唔多600米咁遠，而且路面冇指示去嗰間公園，所以好多去公園嘅市民都唔會嚟呢度搭地鐵。
沙洲及龍鼓洲海岸公園

沙洲及龍鼓洲海岸公園（英文：Sha Chau and Lung Kwu Chau Marine Park），係香港嘅海岸公園，喺新界屯門區西部沙洲同龍鼓洲附近海域，面積1,200公頃，1996年11月20號劃定。
沙浦道

沙浦道（英文：Sa Po Road），係香港九龍九龍城嘅一條馬路，由樂善道同東正道交界開始，去到衙前圍道同啟德道交界。
沙浦鎮

沙浦（粵拼：saa1 bou6當地讀法）係廣東肇慶鼎湖區轄下一個鎮。
沙浦鎮下轄沙浦社區、桃一村、桃二村、沙一村、沙二村、沙三村、沙四村、黃布沙村、蘇一村、蘇二村、蘇三村、典一村、典二村、典三村、沙灣村。
破產管理署

破產管理署（英文：Official Receiver's Office，縮寫ORO）係香港特別行政區政府財經事務及庫務局轄下嘅部門，喺1992年6月1號成立，專責處理香港所有個人破產同公司強制清盤案件同相關監察工作。

職責
破產管理署共有五個部門，為債權人同市民提供有效率嘅破產或清盤服務。

個案處理部
個案處理部由破產管理署署長掌管，職員包括破產管理主任。如果破產管理署署長獲委任為受託人或清盤人，個案處理部會負責破產清盤管理嘅工作，包括變現資產、裁定債權人嘅申索、派發債款、調查破產或清盤嘅原因、破產人或公司嘅操守同事務，同埋執行有關清盤同破產事項嘅條例。如果私營機構清盤從業員喺強制清盤案或破產案中獲委任為受託人或清盤人，個案處理部會負責監察佢哋嘅操守。

法律事務部1
法律事務部1由助理署長（法律事務）1掌管。法律事務部1負責根據破產或清盤案中任何有關破產或清盤案財產嘅管理事項提供法律意見，包括出席非正審同最終嘅法院聆訊，同喺複雜嘅個案中聘任大律師。

法律事務部2
法律事務部2由助理署長（法律事務）2掌管。法律事務部2嘅主要職務係調查同檢控觸犯無能力償債罪行嘅人士同埋向法院申請取消公司董事、清盤人同接管人嘅資格。

財務部
財務部由總庫務會計師（財務）掌管，職員計有庫務會計師同會計主任。財務部嘅主要職務包括對破產或清盤案進行財務同會計調查、對外間清盤人提交嘅帳目進行法定嘅核數工作、管理破產或清盤案財產帳戶嘅款項，並為佢哋安排投資事項，同埋監管外間清盤人。

行政部
行政部由部門主任秘書掌管，職員包括一般職系人員。行政部嘅主要職務係提供一般行政支援同翻譯服務、安排儲存同檢索根據破產或清盤案攞返來嘅文件，同埋執行人力資源管理嘅職務。
破產

破產（英文：bankruptcy）係因為欠債人收入冇能力還巨債，經過債主向法庭處理嘅法律程序。

稱呼
破產舊時又叫報窮，係由英文bankrupt音義俱譯嘅名稱，舊時香港成日用，依家大馬重有用緊。

香港
經法庭程序，需要受到破產令管制，有破產紀錄。
獲准破產之後可以暫時停止還債，除咗生活費之外，收入要交由破產管理官處理，用嚟還債。
唔可以保留物業。
只可以開一個儲蓄戶口用嚟出糧。
借錢超過100蚊，需要披露破產身份。
出境前要通知破產受託人，唔可以申請信用卡、私人貸款，唔可以繼續供保險，唔可以亂使錢（例如：自費出國旅遊、搭的士等）。
部分破產人會被吊銷執照或唔能夠留任本身嘅職位，例如保險經紀、地產代理、證券經紀、警員等。
破產期內唔可以出任專業人士，例如會計師、律師、公司董事、太平紳士等。
破產期為4年，有可能會延長到8年，視乎破產期間紀律。
破邊洲

破邊洲（Po Pin Chau）係香港西貢區一島，近萬宜水庫東壩，有好多六角石柱。
維基同享有多媒體嘅嘢：Po Pin Chau
破曉行動

破曉行動，係2019年11月12號由香港民間人士發起嘅一次反逃犯條例修訂抗議活動，延續返前一日雙十一三罷嘅「黎明行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突，包括幾個大學校園，當中以香港中文大學嘅衝突最激烈。
幾個大學校園附近嘅路都畀大學生塞住，比較重要嘅包括香港中文大學外嘅吐露港公路、香港理工大學外嘅海底隧道同埋香港大學外嘅薄扶林道。
破毒強人

《破毒強人》（英文：Narcotics Heroes）係香港無綫電視同中國優酷聯合製作嘅時裝警匪電視劇，喺2023年8月首播，由陳豪、胡定欣、蕭正楠同張曦雯領銜主演，並由何廣沛、郭柏姸、張寶兒、蔣志光、朱智賢、曹永廉同馬貫東聯合演出，監製羅永賢。套劇用大毒梟同毒品調查科嘅角力做主題。
套劇做宣傳嗰陣，定位做繼《律政強人》、《白色強人》、《白色強人II》後「強人系列第四部曲」。呢套劇亦係蔣志光離開無綫電視前嘅最後一部劇集。
破折號

破折號（英文：dash）係句中間打斷後將意思轉到另一方面時用到嘅標點，喺中文嘅形狀係兩個字空位嘅橫線，即係「——」。
喺英文排版，破折號有兩種常用嘅排法。北美式英文傳統上用左右唔加空格嘅一個全形空位嘅橫線（unspaced em dash），即係 ｢—｣；英式英文傳統上用左右加空格嘅一個半形空位嘅横線（spaced en dash），即係 ｢ – ｣:80 :6.83, 6.85。但係報紙，即使係北美式排法都傳統左右加空格:385；網頁就因為無障礙環境嘅需要最好加空格。
破裂章

破裂章係伊斯蘭教典籍《可蘭經》入面嘅第82章（蘇拉）。
破曉時份

《破曉時份》係香港歌手李克勤嘅唱片，喺1991年3月20日推出。
班達

班達海：印尼東南邊嘅大海。
班達群島：印尼班達海嘅群島。
班達區：多處。
班達 (安大略)：安大略嘅州份。

人名
内文：班達氏
希士廷班達：前馬拉維男政治人同總統。
哉絲班達：前馬拉維女政治人同夫人。
班達亞齊

班達亞齊（Banda Aceh）係印尼亞齊首府，人口22萬。
班達拉納克夫人

班達拉納克夫人（1916年4月17號—2000年10月10號）係斯里蘭卡政治人，先後做過三次錫蘭／斯里蘭卡總理。

生平
1959年擔任總理嘅老公所羅門·班達拉納克遇刺身亡後，渠喺1960年5月當選斯里蘭卡自由黨主席。自由黨於同年7月嘅大選獲勝後，渠出任世界上第一位女總理以至民選領袖，亦係現代民主國家中，首位具有實權嘅女性領導人。
1964年2月，渠同周恩來簽署中錫聯合聲明
之後佢喺1965年3月嘅大選輸咗而下野。1970年5月再次上臺，任內帶領國家修憲，廢除由英國君主擔任錫蘭女王嘅君主制，國家元首一職改由總統擔任；又改國號，由錫蘭自治領改做斯里蘭卡民主社會主義共和國；認可佛教嘅超然地位，同時確保不同宗教獲得同等保障。1977年7月喺大選中落敗而第二度落臺。
1994年自己個女庫馬拉通加夫人贏咗總統選舉，成為斯里蘭卡首位女總統。班達拉納克夫人喺同年11月14號被庫馬拉通加夫人任命為總理。雖然呢個職位已經變成無實權，但渠依然透過呢個職位發揮影響力，至2000年8月因健康問題離職。兩個月後因心臟病逝世。
班達里

班達里（1961年6月19號—）係當今尼泊爾總統，由2015年做到而家。
班迪哥

班迪哥（Bendigo）係澳洲維多利亞州第四大城，亦係全國第十八大城，人口約莫9萬。粵人移民舊時叫渠作大金山，同新金山（墨爾本）、舊金山齊名。受到華人風俗影響，呢度每年復活節舉辦嘅復活祭，都係攞舞龍做重頭戲，重保存咗世界上最古老條舞龍（西方人唔學似本土嘅用完即燒咗條龍）。
班達海

班達海係馬來群島東南面一個海，北面係馬魯古海；東面係摩鹿加群島；南面係帝汶島；西面係蘇拉威西島。
破天‧慌

《破天‧慌》（粵拼：po3 tin1‧ fong1，The Happening）係套美國嘅災難片、科幻片、劇情片同恐怖片，喺2008年上畫，由禮切沙也馬蘭導演。呢套戲嘅主角有麥克華堡。片長91 分鐘。
破壞

破壞、搞搞震係指將一啲物件損毀或者將一啲事情搞亂嘅行為，破壞嘅人叫做破壞者（Vandals）。如果指有關行動，就叫做「搞破壞」。

史
汪達爾人（破壞者）洗劫羅馬
英文詞源自古老日耳曼人一段故，關係到455年羅馬一場戰爭。
西羅馬帝國同埋汪達爾-阿蘭王國作戰，而後者當中統帥係一個羅馬理想主義者蓋薩里克。蓋薩里克俾部份哥德人同埋汪達爾人批評。事件啟發到1600年代英國詩人約翰·德萊頓（John Dryden）寫作，「光榮約翰」就發明「破壞者」呢個字。
而「破壞主義」（Vandalism）係由1794年天主教布盧瓦教區亨利Henri Grégoire所創造，指法國大革命造成「藝術破壞」。之後到1871年巴黎公社成立，畫家居斯塔夫·庫爾貝（Gustave Courbet）被選為公社委員、藝術家協會主席，負責博物館工作。不過，佢主張破壞旺多姆圓柱，一條象徵拿破崙一世「戰爭同征服」炫耀戰績。今次係世界有名對公物古蹟進行破壞主張一件事。1871年4月12號，巴黎公社委員會通過法令，5月8號拆柱。不過巴黎公社好快被推翻，旺多姆圓柱同埋拿破崙雕像重新豎起，至今仍然矗立旺多姆廣場。
1933年，馬德里國際統一刑法會議上一項提案，拉斐爾·萊姆金（Raphael Lemkin）嘗試創建兩種新國際罪行，指出限制野蠻罪，包括種族清洗、宗教罪同埋有關社會罪行。集體同故意破壞罪，包括：破壞公共文化同埋藝術作品。但提案未被接受。
而東方，古中國中央王朝已經有一系列有關資料同埋似義詞，例如：摧毀；毀壞；割裂使破碎；擾亂；變亂；毀棄；虐襲等等。例子有：
《史記·匈奴列傳》，「其秋，匈奴大入定襄、雲中，殺略數千人，敗數二千石而去，行破壞光祿所築城列亭鄣。」
《宋書·五行志五》，「晧（孫皓）初遷都武昌，尋還建業，又起新館，綴飾珠玉，壯麗過甚，破壞諸宮，增修苑囿，犯暑妨農，官民疲怠。」
宋朝陸游《晨起偶題》詩，「大事豈堪重破壞，窮人難與共功名。」
元朝鄭廷玉《忍字記》第一折，「一張紙又要一箇錢買，則喫你破壞我這家私。」
柳青《銅牆鐵壁》第十一章，「...糧食也沒遭到敵人的破壞...」

旅行
睇埋：遊客不文明行為記錄、中華人民共和國旅遊業同港澳個人遊
好多時，遊客去到其他地方唔識得當地風俗，或者刻意違反，引起道德問題，甚至係觸犯法律。對他人物件或景點設施進行塗鴉；當司法地方係遊樂場，如中國遊客唐琳玲因法院內偷拍遭香港法庭裁定藐視法庭罪。除此之外，例如香港水貨客問題。有好多大陸人同埋一部份香港人去做水客，班友仔成日用「旅行」同「帶手信」就借口，進行走私同分拆貨物，但係就成日發出好多噪音同埋搞到周圍垃圾。如果破壞行為到達社會問題普遍性，好似咁就係港中矛盾成因之一。

收數
好多地方未立法之前，收數佬用盡暴力破壞恐嚇目標，過往法庭案例見到有，碇蛋，打爛門窗、淋油、鎖頭灌膠水，甚至鎖閘放火。

社會
内文：政治同污染
排放污水
2010年圭亞那海岸垃圾
社會運動有時未係暴力革命同埋打仗，不過示威同埋暴動好多時唔多唔少都會有破壞成份。反逃犯條例修訂運動期間，有示威者響應「黑裝修，紅裝飾，藍罷買，黃幫襯」號召而碇汽油彈、打爛嘢，或者貼大字報同埋塗鴉。近代歷史上出名例子有文化大革命，當中「破四舊」就係點名要紅衛兵去破壞文物；響應文革重有六七暴動，左派唔單止縱火，重有土製炸彈，上面有寫「土製菠蘿，同胞勿近」字樣。有左仔表明炸彈有真有假。
另外，都市化正正係全球經濟發展造成各種破壞。空氣污染、陸地污染、塑膠污染、水質污染、噪音污染同埋光污染等等，都係人類活動破壞大自然。而城市生活質素問題，例如行乞或者廣場舞等等活動都會引至影響市容爭議，制造噪音同埋觀瞻問題。

網絡
内文：電腦病毒、木馬程式同間諜軟件
互聯網上面成日有好多破壞行為。黑客同政客發放各種惡意軟件，都有可能會危害其他人部腦或者智能手機。近年，又出現一種勒索軟件例如WannaCry會破壞對象電腦財產，如果你無期限內俾錢，就會破壞作業系統。重有木馬會偷用對方電腦去賺加密虛擬貨幣（如比特幣）即「挖礦」，增加電腦工作量。
破壞偶像主義

破壞偶像主義（英文：iconoclasm）係指啲人走去破壞雕像，尤其係異教徒嘅宗教偶像。

拜偶像嘅問題
睇埋：拜偶像
亞巴郎諸教傳統上係堅信一神論，認為宇宙當中除咗上帝之外冇嘢係應該受人崇拜嘅，所以對於拜偶像（idolatry；指當雕像等嘅物體係神噉拜）極之反感。
猶太教同基督教相比之下寬鬆啲，當中羅馬天主教對雕像比較包容，一般都俾信徒面向住聖母同聖人嘅雕像祈禱，而猶太教以及新教通常都唔會俾信徒整宗教性質嘅雕像，但一般都容許非宗教性嘅雕像。
因為亞巴郎諸教對雕像嘅忌諱，亞巴郎諸教各教喺歷史上都有出現破壞偶像主義，啲信徒出於宗教目的而走去大規模噉破壞雕像，尤其係異教徒嘅宗教偶像。例如係歐洲喺 16 世紀嗰時搞宗教改革（Reformation），呢場改革涉及對（當時經已存在咗差唔多成 1,000 年嘅）羅馬天主教會嘅不滿，亦引致新教嘅出現，而期間有好多激進嘅信徒都走去破壞羅馬天主教會好興整嘅宗教雕像同浮雕。呢點俾人指搞到歐洲喪失咗好多有歷史價值嘅雕塑作品；類似嘅事就算到咗廿一世紀都仲有發生，例如係自從廿世紀尾開始，基督新教開始喺韓國廣傳，有唔少韓國新教徒都唔老嚟韓國嗰啲古老嘅佛教雕像，認為噉係拜偶像，仲出咗多單「新教徒走去放火破壞佛寺同佛教雕像」嘅案。
破墨山水圖

《破墨山水圖》（和製漢字：破墨山水図；日羅：haboku sansui-zu）係日本水墨畫家雪舟嘅一幅作品。
破布木屬

破布木屬（學名：Cordia）係紫草目紫草科嘅一個屬。
破壞之王

《破壞之王》係一套由笑片巨星周星馳主演嘅戲，由長期老拍檔李力持執導。呢部戲最大賣點係劇情，貫徹周星馳向來嘅風格──由小人物做起而走上位。戲裏面周星馳鍾意咗靚女鍾麗緹，為咗「癩哈膜想食天鵝肉」走去學武，最後向片中反派挑戰，打贏咗對手，順利贏得美人歸。

劇情
周星馳響戲入面係一個外賣仔，叫何金銀，鍾意咗黑熊（鄭祖）條女阿麗（鍾麗緹），但唔夠黑熊打。周星馳於是搵咗拳手鬼仔達（吳孟達）學武，點知鬼仔達只係呃何金銀錢，亂教一通，但何金銀竟然練得出武功，打贏咗黑熊。
無耐斷水流大師兄（林國斌）搶走咗阿麗，鬼仔達帶何金銀發出挑戰書。擂台上，鬼仔達運用心理戰控制賽情，就咁樣何金銀輕易贏出。點知斷水流大師兄終於使出真功夫，何金銀利用幸運輪向斷水流使出無敵風火輪……
破布木

破布木（Cordia dichotoma）又叫破布子、玉蝴蝶，係紫草科破布木屬下嘅一種植物。
洗血

洗血，學名血液透析，係其中一種洗腎方法，將血由身體抽到洗血機清走廢物，再將乾淨嘅血抽返入身體。
洗禮

洗禮（英文：Baptism），又叫施洗、受洗，成身浸落水度嘅叫浸禮、受浸，係一種宗教儀式，普遍係指基督教嘅基督教傳統儀式。根據《聖經》記載，施洗約翰曾經為耶穌施洗，呢個亦係耶穌嘅吩咐。部分基督教宗派將洗禮列為聖禮之一，作為入教儀式。
洗禮其中一種方式係將祝聖過嘅水倒喺或者灑喺受洗者嘅頭上，另一種方式係受洗者成個人浸落水度。某啲宗派例如浸信會，只接受浸禮，唔接受灑水禮。
洗衣街

洗衣街近旺角道，上邊條行人天橋上到去旺角東站。
洗衣街（英文：Sai Yee Street）係香港油尖旺區一條馬路，嚮九龍旺角近太子，北去到界限街，南到豉油街，同通菜街、花園街平行。
太子道西至亞皆老街一段係雙線行車，不時都好多車；其餘路段都係單程向北行。
洗碗碟機

洗碗碟機（粵拼：sai² wun² dip⁶ gei¹）係一種用來洗碗洗碟嘅機器。
洗腎

洗腎，學名透析，係用人工嘅方法嚟代替因腎衰竭而喪失功能嘅腎嘅功能，可以分做洗血（血液透析）同洗肚（腹膜透析）兩種。
洗衣街花園

洗衣街花園，香港公園之一，遊樂場之一，喺九龍旺角洗衣街三十二號，花園街、豉油街邊，英文叫Sai Yee Street Garden。行政上歸油尖旺區。設施有緩跑徑、健身徑。
洗肚

洗肚，學名腹膜透析，係其中一種洗腎方法，將透析液注入腹膜，用擴散作用清走血嘅廢物，再將透析液嘅抽返出身體。
洗街車

洗街車，又叫灑水車，係用水清洗街道嘅貨車，大街大巷成日見，帶有一個大水箱，優點係比人手快，灑濕馬路，機械化用大擦轉動，省漬，配合清潔工人洗街。而家會用水槍洗地起漬。
洗衣機

洗衣機係用嚟洗衫嘅電器。不過佢只係限於用水嘅，用來乾洗嘅機唔叫做洗衣機。有啲洗衣機係有埋乾衣功能，咁一般叫佢做洗衣乾衣機。
洗衣機可以用水同埋洗衣粉或者洗衣液嚟洗衫，慳返人手捽嘅時間同力。喺香港，洗衣機係大部分家庭都有嘅必備電器。

歷史
最早嘅洗衣機喺19世紀末期出現，但係直到20世紀中期先開始普及。喺香港，洗衣機喺1960年代開始變得常見，到咗而家，差唔多每家每戶都有一部。

款式
洗衣機主要有兩種：
波輪式（頂揭式）：呢種洗衣機係喺頂部入衫，有個波輪喺桶底幫手攪動衫物。
滾筒式（前揭式）：呢種洗衣機係喺前面入衫，有個滾筒橫放喺機身入面。

功能
家陣啲洗衣機通常有以下功能：
洗衫：用水同清潔劑洗走衫物上面嘅污漬。
過水：用乾淨嘅水沖走衫物上面嘅泡沫。
甩水：用高速轉動將衫物入面嘅水分甩走。
弱水：落少啲水同埋慢轉速，適合洗貼身衫或者易爛嘅衫。

注意事項
要睇清楚衫上面嘅洗衫標籤，唔同質地嘅衫可能需要唔同嘅洗法。
唔好放太多衫落洗衣機度，會影響洗衫效果。
記得定期清潔洗衣機，特別係橡膠圈同埋洗衣粉格，以防發霉。

環保問題
洗衣機雖然方便，但係都會帶嚟一啲環保問題：
用水量大：每次洗衫都會用到好多水。
哂電：特別係喺甩水嗰陣，會用到好多電。
微塑膠：有啲衫會喺洗衫過程中釋放出微塑膠，污染環境。
為咗減少環境影響，而家啲人通常用凍水洗衫、盡量塞滿機先洗、揀選慳電嘅型號等等。

機械原理
洗衣機由摩打發動，模仿洗衫板洗衫動作。
石燕子

石燕子（1920年—1986年9月9號 ），原名麥志勝，香港大戲、電影男演員。
新派武狀元，文武兼備，擅長做傳統排場戲目，1930年代成名，40至50年代喺舞台上紅極一時，喺香港拍咗好多武俠電影同粵劇電影。70年代佢同老婆任冰兒嘅燕新聲劇團係香港頗有威望嘅猛班，喺紀錄片《六國大封相》可一睹佢武狀元嘅風采。
雖然石燕子年紀比何非凡後生兩歲，但何非凡都拜佢為師學藝，嗌他做師父，羅家寶亦曾經係佢旗下演員。不過1980年代佢喺香港電台《紅伶訴心聲》專訪節目入邊曾經評價，話何非凡同羅家寶都淨係專注唱腔，忽略粵劇喺表演各方面演、打、翻、唸等五功、五法藝術。
石燕子晚年嗜好騎術同國畫，生活多彩多姿。1986年7月24號，石燕子同朋友打蔴雀後，因突發性腦中風送入九龍伊利沙伯醫院，其後轉送聖德肋撒醫院。入院第一個星期重清醒，同探病嘅朋友傾到偈，粵劇名伶任劍輝同白雪仙多次探望。第二個星期後病情惡化，每日處於半昏迷狀態，左邊身亦癱瘓，直到9月9號上晝9點45分病逝，終年66歲。9月12號喺九龍殯儀館以佛教儀式出殯，隨即奉柩葵涌政府火葬場火化。
石牆樹

石牆樹（粵拼：sek6 coeng4 syu6），又嗌飛榕（fei1 jung4），係由石牆罅生出嚟嘅樹，多數都係有粗壯嘅根嘅榕樹。
早期嘅石牆因為喺石塊之間有罅，榕樹等等生命力頑強嘅種子就會喺石罅中生出苗。呢啲樹苗雖然生喺路邊嘅石牆，但由於冇阻到路人同經過嘅車，又可以吸收石牆內嘅水分，抓實石牆令土坡更加鞏固，較難因積水過多而崩塌，因此一直冇人刻意清理。過咗一段長時間之後，就會生成一幅高大嘅石牆樹。
由於石牆樹唔容易打理，所以有啲會受強風影響吹倒，有啲會畀政府斬咗以除後患，所以已經買少見少。
石版印刷

石版印刷（Lithography），又叫石版或者石印，係種印刷技術，用一塊面平嘅石上顏料再壓落張紙度。呢種技術喺1796年由德國發明。
石灰

石灰，又叫白灰，係含鈣嘅其中一類礦石、又或係用呢類礦石整出來嘅礦物，主要成係碳酸鈣、氧化鈣同氫氧化鈣。礦石主要石灰岩。係其實石灰來源唔單止係來自礦石，亦都可以係蠔殼、貝殼、珊瑚呢類有好多碳酸鈣嘅生物。氧化鈣通常叫做生石灰，而氫氧化鈣就叫做熟石灰。佢哋之所以分生熟，係因過處理過程嘅先後。
通常石灰都係講熟石灰，因為生石灰都幾危險下。
石灰係無論係起屋、化工定耕田都會用得，用途好廣泛。響史前時代人已經知道佢嘅用處。

制作
自然界通常係碳酸鈣，係用來做其他兩種石灰嘅材料。大自然嘅甲殼、石灰岩、石灰石等就係天然嘅石灰。要整其他石灰，傳統做法係就將材料整碎佢，同啲炭撈埋，放入個窰度，再放一浸乾草。個窰頂係通氣嘅，而窟底係有留窿畀空氣入。跟住就放火等佢燒，呢個時間就同個窟打氣，等佢燒旺啲，將所有石灰材料燒到好熱，大概攝氏825度到。燒夠六個鐘，石灰材料啲二氧化碳走晒出來，就變成鹼性都極之強嘅生石灰喇。生石灰可以強到揦爛嘢。呢個過程就係叫做熱分解。
等佢響個窰度攤凍一日，就剷晒佢出來，堆埋一堆，然後加水。咁就會有好多煙走出來，呢個時候，就變成熟石灰。熟石灰無生石灰鹼性咁強，但係仍然都幾強下。由佢等一日，等佢全部都轉晒做熟石灰。
最後用個篩將啲渣隔走，淨低落來嘅石灰就包埋來賣。

級數
石級可以跟佢粗幼分三級。最粗嘅係沙灰，用來批牆。其次係塵灰，用來批天花板。最幼嘅係上灰，用來整皮革。

用途
田落咗石灰就無咁酸，亦都可殺蟲。落落水度可以改善水質。整批蕩會用到。
石灰可以測試有冇二氧化碳嘅存在。如果石灰遇到二氧化碳，會形成乳白色固態物質，即係碳酸鈣，水亦會喺呢個時候形成。如果再繼續將二氧化碳加入去碳酸鈣同埋水嘅話，碳酸鈣同埋二氧化碳就會溶喺水裏面，而碳酸氫鈣就係呢個化學反應嘅產物。
石灰岩

石灰石係由方解石（主要成分係碳酸鈣）構成嘅沉積岩（係一種水成岩）。方解石嘅主要嚟自海洋生物嘅屍體沉降累積，加上嚟自陸地嘅落枝腐物殘渣同泥沙一齊喺河或海床上累積。如過再經過高溫高壓嘅地殼運動而形成大理石（係一種變質岩）。
石灰岩好易被地下水侵蝕，形成貧瘠嘅劣地（喀斯特地形），以及鐘乳石岩洞等地貌。
下分：
白堊，由矽藻沉積而成
殻灰岩

應用
石灰石被開採出嚟用作路基，建築，同水泥嘅生產。
石炭紀

石炭紀係古生代入面第五個紀，響3.59億年到2.99億年之前，即係響泥盆紀之後、二疊紀之前。
地質時代
石牆花

石牆花係香港組織，由邵家臻喺2020年成立，目的係關注在囚人士權益。組織喺2021年9月14號解散。

成立
2020年，邵家臻成立石牆花組織，向坐緊監嘅抗爭者送信同埋提供日用品，仲會舉辦「寫信師」、「探監師」同埋「旁聽師」課程，教人點樣支援抗爭者。

解散
2021年9月7號，保安局局長鄧炳強話有組織試圖壟斷監獄物品供應建立勢力。9月14號，邵家臻宣佈解散石牆花。
石繕滎

石繕滎，香港電影工作者，曾經憑電影《正義迴廊》入圍第41屆香港電影金像獎最佳剪接。
石膏

石膏，亦都寫做石羔，係種礦物，主要成份係硫酸鈣。天然石膏叫生石膏，係結晶帶二水嘅石膏。石膏質地幾軟下。石膏都係藥材。
石舘靖樹

石舘靖樹（1984年9月24號—）係日本足球員，司職前鋒，效力過柏太陽神，栃木SC，Tochigi Uva FC，及金澤薩維根。
石綠

石綠之所以又叫孔雀石，皆因有孔雀羽嘅圈紋。
礦石之中，石綠與石青相伴
石綠，又叫孔雀石。礦物一種，色料一種，寶石一種，藥材一種。色綠，可以產銅。主要成份，銅嘅碳酸鹽，化學式為Cu₂CO₃(OH)₂。
石綠生於銅礦風化帶，尤其係有石灰石嘅地方。有佢在，就或者有原銅礦。石緣亦會伴隨石青，石青風化後亦會變石綠。
石綠屬單斜晶體，唔透明。

名
石綠，顧名思義，係石係綠，
石綠切開，會現圈紋，猶如孔雀羽，所以又叫孔雀石。
英文叫malachite，輾轉可以上追到希臘話Μολοχίτης λίθος（molochitis lithos），即錦葵綠嘅石。錦葵係種草。

色料
石綠硬過石青，研成要用多啲力。

水墨畫
介子園畫傳有講石綠。亦分頭綠、二綠、三綠。

藥材
石綠治眼疾，外用，溶後搽眼。
石綠不宜內服。
石背國

石背國係古代日本嘅一個令制國，屬東山道地區，由陸奧國分出，718年設置，722年到724年期間​廢除。
石英

石英係矽嘅一種氧化物，化學結構係SiO2（二氧化矽），三方晶系。佢係SiO2嘅十幾種天然同分異構體之中唯一喺常溫常壓下穩定嘅變體。呢種礦物係一種半透明或者唔透明嘅晶體，叫水晶，如果含有其他礦物嘅雜質就會有其他顏色，譬如瑪瑙。
雖然長石先至係最普遍嘅礦物質，但係喺地球版塊嘅地殼成份裏面，石英係最豐富嘅成份。石英質地堅硬，摩氏硬度係7，相當堅硬，密度係2.65 g/cm³，係花崗岩、砂同石英岩嘅主要成分。海洋地殻鮮含石英，惟火石係例外。
維基同享有多媒體嘅嘢：
Quartz（類）
石籬（二）邨

石籬（二）邨係香港嘅一條公共屋邨，喺新界葵涌石梨貝，一共有12座樓，1994年入伙。
石翠珊

石翠珊，香港親中派人士，協進同行創辦人，非華裔中國律師。

政治立場
佢係香港親中派一員。主張加強非華裔青少年對中國國家身份嘅認同，又曾經話要多元種族慶回歸，亦曾經喺一啲社區事務同何君堯合作。
石芽山

石芽山（Shek Nga Shan）係香港嘅山，海拔高540米，喺沙田區、西貢區，附近範圍劃咗入馬鞍山郊野公園。
泰美斯

泰美斯（粵拼：taai3 mei5 si1，希臘文：Θέμις，Themis），係希臘神話入面嘅12位泰坦神之一。佢嘅象徵有把劍同埋揸住個天枰。
泰芙勒

泰芙勒（粵拼：taai3 fu4 lak6，Tefnut，古埃及文：tfnwt）係古埃及嘅潮濕女神，生育之神，亦係希利奧波里斯城嘅九柱神之一。
泰興

泰興係中國江蘇泰州一個縣級市，總面積1253平方公里，人口129萬。
泰西封

泰西封（英文：Ctesiphon；帕提亞語同帕拉維語：Tyspwn或Tisfun；波斯文：تيسفون‎；阿拉伯文：المدائن‎，Madain、Maden或Al-Mada'in）係古代美索不達米亞嘅一個偉大城市，帕提亞帝國同佢嘅繼承者薩珊王朝嘅京城。泰西封喺今日伊拉克首都巴格達東南嘅底格里斯河河畔。喺《舊約聖經·以斯拉記》亦有提及泰西封（譯成「迦西斐雅」）。

歷史
197年，羅馬皇帝賽比提米士·塞維魯（Septimius Severus）攻陷泰西封，大肆劫掠。
637年，阿拉伯人攻陷泰西封。
泰西絲

泰西絲（粵拼：taai3 sai1 si1，古希臘文：Τηθύς），係希臘神話入面嘅十二位泰坦神之一，海神奧卡諾斯個家姐同老婆。
泰華農民銀行

泰華農民銀行（泰文：ธนาคารกสิกรไทย，英文：Kasikorn Bank/Thai Farmer Bank，SET 代碼：KBANK，SWIFT 代碼：KASITHBK）係泰國第四大銀行。

簡介
銀行響1945年由泰國華商創辦，主要促進泰國農業、工業同埋商業嘅發展。總部設響曼谷伯鳳裕庭（Phahonyothin）。1976年，泰華農民銀行嘅股票響泰王國證券交易所上市。今日全泰國有 517 間分行同 180 間細支行。喺上海、香港、臺北、深圳、昆明都有分行，佢哋亦計劃擴大響中國大陸嘅業務。而家銀行嘅總裁係伍捷朴先生（泰名：班容藍珊、Banyong Lamsam）。員工大約有一萬四千人。
泰莉夏卓爾

泰莉夏卓爾（粵拼：taai3 lei6 haa6 coek3 ji5，英文：Teri Lynn Hatcher，1964年12月8號—）係個美國女演員，代表作有《新鐵金剛之明日帝國》同《靚太唔易做》。
滑模

滑模（slip form或者sliding form），又叫滑模技術、滑模建築枝術、滑動模板，係種起嘢方法。用來起啲長形，而形狀保持唔變嘅嘢，好似石屎樓、柱、塔、橋躉、煙囪等等，佢通常用一個通心金屬模，個模形同長條嘅橫切面形一樣。由先模中間會扎好鋼筋，石屎由開頭度灌入個模，等石屎硬咗，再將模推上一段，再扎好鋼筋，再灌石屎，硬咗又推上，如此類推，直到完成為止。
呢個技術令到起嘢快咗好多，因為噉亦都慳到錢。24小時唔停做，可以升七至八米。因為佢係成舊咁做出來，唔會有駁口，唔會咁易有口漏水。個模係可以慳人力，唔使咁多人做釘板。
模唔一定係一件金屬模，有啲模可以有活動位中間伸縮，起個時可以縮窄，起出來切面按長度而變化。家下技術，個模可以做到好多變化。
滑氏

滑（粵拼：waat6）係唐人姓氏，喺《百家姓》裏頭排第196位。

名人
呢篇滑氏係同姓氏有關嘅楔位文章，重未寫完嘅。麻煩你幫手充實佢。
滑水梯

滑水梯又稱為水上滑梯，係水上樂園或泳池裏面嘅一種遊樂設施，類似瀡滑梯，不過唔同嘅係，滑水梯會有水由頂部流落嚟，以加快下滑嘅速度。滑水梯有唔同嘅大細、斜度、高度同弧度。玩家需要根據滑水梯嘅設計，直接坐係滑水梯度玩，或者要坐喺專用嘅水泡或特定用品上面玩。常見類型包括：彩虹滑梯、暴風谷滑梯、螺旋滑梯、水上飛龍滑梯、波浪滑梯、喇叭滑梯、巨獸碗、太空盆、沖天迴旋滑梯、浪擺滑梯、炮筒雪橇滑梯等。
滑河浪

滑河浪、河面滑浪（River surfing）係用滑浪板浪喺河中間嘅駐波或大潮造成嘅浪；上面玩嘅運動。起源話係1955年塞文河 1.5米嘅大潮。
駐波式嘅滑河浪早喺1970年代初嘅德國慕尼黑已有記錄，慕尼黑係世界上最大嘅城市滑河浪點。

駐波
駐波（standing wave）式嘅滑河浪，啲「浪」係停喺河上面同一個點，駐波係因為大嚿石阻住水流而形成。
滑板車

滑板車（英文：kick scooter、mud scooter）係有兩至四個轆嘅小車仔，可以當做玩具或者代步嘅架生，需要依靠使用者用其中一隻腳撐地面畀動力佢前進。材料通常由輕便嘅鋁或塑膠製成，重量通常喺3千克以下，有分為可以摺埋同唔可以摺埋嘅。
滑板車簡便易學，速度適中，容易操縱，有剎車裝置，比滑板或單車更加安全，冇咁容易跌倒，唔少家長都會買畀幾歲嘅細路玩。滑板車適合唔同年紀嘅使用者，對青少年正在發育完善嘅平衡系統更有良好嘅鍛鍊效果。

種類
兩轆滑板車
市面上最常見嘅滑板車，設計上係頭部同尾部各有一個輪轆，需要比較好嘅平衡感。
三轆滑板車
有三個轆嘅滑板車，特徵係頭部用兩個轆嘅設計，穩定性比兩轆滑板車好，但係亦因為佢太過穩定，導致除咗用嚟代步之外就冇太多功能，唔可以用喺特技表演。
蛙式滑板車
特徵係雙踏板設計，可以雙腳喺踏板嗰陣轉方向，同樣亦因為三轆嘅結構，喺特技嘅發揮上冇兩轆嘅豐富。
特技滑板車
同兩轆滑板車嘅外型好相似，不過手柄更加闊，有更好嘅穩定度，所以喺特技嘅支援能力上比兩轆更加好。
越野滑板車
裝有避震器等設備，重量比較重。
滑水

滑水係指用滑水板響水面滑行嘅運動，多數要靠船去拉滑水嘅人。
滑川康男

滑川康男，係大韓民國嘅一個男藝人同埋歌手。
滑板

滑板（Skateboard）係種美國人發明嘅玩具，相關玩法統稱做滑板運動（Skateboarding）。

結構
滑板係由一塊木板（deck）下面裝上輪架（truck），喺輪架兩邊加上有啤呤（bearing）嘅轆（wheel），再用螺絲母（bolts）上緊，而木板有沙紙（grip tape）防滑。
滑板運動

滑板運動（Skateboarding），係用滑板玩嘅運動。最初嘅玩法只係響平地，個人企響板上面滑。但係發展到而家，滑板就有好多花式。
2009年有一項報告話，全球共有110.8萬滑板運動發燒友，呢個市場嘅年收入估計為48億美元。由1970年代開始就有精心設置嘅滑板場地，適合為興趣、業餘、或者職業嘅滑板好手。
祁淦禮

祁淦禮（英文：Kenneth Clarke，1940年7月2號—）係英國官員，2010年開始做大法官兼司法大臣。
祁東

祁東係中國湖南衡陽一個縣，總面積1872平方公里，人口91.9萬。
祁氏

祁係唐人姓氏，喺《百家姓》裏頭排第105位。
呢篇祁氏係同姓氏有關嘅楔位文章，重未寫完嘅。麻煩你幫手充實佢。
祁縣

祁縣係中國山西晉中一個縣，總面積854平方公里，人口27萬。
祁陽

祁陽係中國湖南永州一個縣，總面積2538平方公里，人口107萬。
祁連

祁連係中國青海海北一個縣，人口4.9萬。
祁連山

祁連山，高山之一，喺中國甘肅青海之界。祁連為匈奴話，意謂天。故此又叫天山，河西之南，亦叫南山。如今亦叫走廊南山。祁連山，為青藏高源北邊，亦係甘肅之頸位。
祁連山至高一山，為祁連峯，高五千五百四十七米。
祁連山廣義為祁連山脈，包埋祁連山以南共七條山脈。此為青藏高原北界，古此甚高，甚至會積雪。

史
祁連山一帶，曾為西戎地。後又為烏孫同月氏地。
匈奴驅走烏孫同月氏，佔地養牧。
漢史記匈奴列傳。
其明年春，漢使驃騎將軍去病將萬騎出隴西，過焉支山千餘里，擊匈奴，得胡首虜（騎）萬八千餘級，破得休屠王祭天金人。其夏，驃騎將軍復與合騎侯數萬騎出隴西、北地二千里，擊匈奴。過居延，攻祁連山，得胡首虜三萬餘人，裨小王以下七十餘人。
大唐史記正義，注云。
括地誌云：「焉支山一名刪丹山，在甘州刪丹縣東南五十里。西河故事云『匈奴失祁連、焉支二山，乃歌曰：「亡我祁連山，使我六畜不蕃息；失我焉支山，使我婦女無顏色。」其愍惜乃如此』。」
漢皇帝劉徹時，攻河西，趕走匈奴。於漢有樂府唱匈奴歌，「亡我祁連山，使我六畜不蕃息；失我焉支山，使我婦女無顏色。」故此，祁連山同焉支山齊名。
皇帝想夾擊匈奴，於是先後派張騫，出使月氏同烏孫。通西域之時，祁連山以北中間，立張掖，西邊尾處立酒泉，建玉門關。
祁門

祁門係中國安徽黃山市一個縣，總面積2257平方公里，人口19萬。
祁門紅茶

祁門紅茶，又叫祁門工夫紅茶，係種具有酒香同果味嘅紅茶，產自中國華東嘅安徽祁門縣，簡稱祁紅。祁門紅茶係中國十大名茶之中唯一嘅紅茶，同印度嘅大吉嶺紅茶、斯里蘭卡嘅烏伐紅茶一齊被譽為世界三大高香名茶。
祁連山脈

祁連山脈，指祁連山同以南七條山脈。山脈平行，山間谷地長而窄。山脈喺甘肅、青海之間，脈由西北至東南走。山脈廣無人煙，只餘北面河西山腳，以及東端谷地有人住。
稻垣博行

稻垣博行（1970年4月24號—）係日本足球員，司職後衞，效力過大阪櫻花，及橫濱FC。
稻垣吾郎

稻垣吾郎（粵拼：dou6 wun4 ng4 long4，1973年12月8號—）係日本嘅一個男藝人同埋演員，前組合SMAP成員之一。
稻垣雄太

稻垣雄太（1992年1月8號—）係日本足球員，司職中場，效力過町田澤維亞。
稻垣祥

稻垣祥（1991年12月25號—）係日本足球員，司職中場，效力廣島三箭。
稷

稷，又叫粟，係一類農作物，睇落似高大嘅草，成熟嗰陣會生出穀粒。皆因比較粗生，所以主要喺亞洲同非洲嘅發展中國家種。常見嘅稷包括穇、黍米同狗尾粟。
稷山

稷山係中國山西運城一個縣，總面積684平方公里，人口35萬。
稱量不公章

稱量不公章係伊斯蘭教典籍《可蘭經》入面嘅第83章（蘇拉）。
稱奇感

稱奇感（英文：sense of wonder）係指一種感受，呢種感受係源自突然接觸到新嘅資訊，從而了解到一啲自己前所未知嘅概念。
科幻界嘅人成日討論稱奇感。有好多科幻作家同評論家都認為，作得好嘅科幻作品會令讀者有一股「稱奇感」。
粵詞越愛

《粵詞越愛》（Canton Lyrics Lovers）係香港電視娛樂製作嘅娛樂資訊節目，2016年4月2號14:30-15:00喺ViuTV首播，之後4月8號起改做逢禮拜五喺19:00-19:30播，再由10月8號改返去14:30-15:00播，播到2017年2月25號。節目主持係駱振偉同搖滾樂隊ToNick。節目會介紹唔同年代嘅廣東歌。
粵語審音配詞字庫

粵語審音配詞字庫係一個粵語讀音資料庫網站，由香港中文大學人文電算研究中心喺2003年1月12號創立，畀人查一個字嘅粵語讀音（預設係粵拼，亦提供其他注音系統），重可以查埋佢嘅同音字同近音字。
粵詩

粵詩（粵拼：jyut6 si1）即係由粵人寫，要用粵語發語嚟讀先會有韻嘅詩。

中世紀
内文：嶺南詩派
唐詩（粵拼：Tong4 si1）同宋詞（粵拼：Sung3 ci4）公認咗係古華夏史上最出色嘅詩詞作品之一。而今日嘅嶺南就保留咗一種好啱用嚟讀唐詩宋詞嘅話－廣東話。現代廣東話係現存咁多種唐話入面其中一種最近中古漢語嘅，讀起中古時代嘅唐詩宋詞上嚟好多都好押韻，保留到好多喺中古漢語入面成日都聽到嘅入聲－即係用 p 、 m 、 k 做尾嘅音。
唔單止係咁，嶺南嘅人喺超過一千年前開始已經喺度作詩作詞。唐朝其中一個最有料到嘅大詩人張九齡（678-740 年）就係嶺南出身嘅－佢喺韶州曲江（今日嘅廣東韶關）出世。張九齡係嗰時嘅廣州都督個仔。據講佢好細個嗰陣已經好醒，後尾重坐埋宰相個位。佢一世人寫好多詩，當中佢嗰十二首《感遇》，畀人列咗喺《唐詩三百首》嘅開頭。畀張九齡影響咗，後嚟嶺南喺 9 世紀嘅唐朝尾又出咗個朵冇張九齡咁大，但係都有啲名氣嘅邵謁同陳陶。當中邵謁出咗名寫起詩上嚟唔用花巧修辭，好樸素。好似係佢寫嘅《歲豐》：
邵謁《歲豐》
皇天降豐年本憂貧士食。
貧士無良疇安能得稼牆？
工傭輸富家日落長太息。
為供豪者糧役盡匹夫力。
天地莫施恩施恩強者得。
自從嗰時開始，粵人就一路都有寫詩詞，出咗唔少有影響力嘅詩人，而且重有咗嗰名叫「嶺南詩派」－出嗮名睇重保留唐朝發音，又會揾啲有關地區風土嘅題材寫詩－保留到唐朝嘅遺風得嚟又有本土特色。除咗呢樣，民間嘅文人雅士得閒都會寫吓詩詞嚟開心吓，或者係喺有啲乜嘢大事嗰陣作番對對聯嚟賀吓佢或者紀念吓，例如係喺大家族嘅祠堂嘅門口度好多都會寫對對聯嚟畀人睇吓佢哋幾有文化。

嶺南三家
内文：嶺南三家
嚟到摩登時代，嶺南喺 17 世紀嘅時候出咗現實主義嘅嶺南三家（粵拼：Ling5 naam4 saam1 gaa1）－屈大均、陳恭尹、同梁佩蘭呢三個詩人。佢哋好多時都係寫詩去歌頌反抗滿清嘅明朝將領或者係描繪當時嘅平民畀清政府壓榨得有幾慘。好似係屈大均喺廿八歲北上去旅行嗰陣有感而發寫嘅《魯連台》，就會令讀嗰個人覺得個景有啲悽涼：
屈大均《魯連台》
一笑無秦帝，飄然歸海東。
誰能排大難，不屑計奇功。
古廟千秋月，荒臺萬木風。
從來天下士，只在布衣中。

口語粵詩
嶺南詩派出咗名革新。除咗呢啲古雅啲嘅作品，再近期啲嘅嶺南詩人重好夠膽去搞新諗頭－喺 19 世紀，嶺南開始有詩人用口語化嘅廣東話嚟去寫詩。當中最有代表性嘅應該要數廣東惠陽出身嘅廖恩燾（1863-1954 年）。佢嘅作品《嬉笑集》裏面嘅詩就好明顯睇得出係用咗口語化嘅廣東話，一啲都唔會畀人有文鄒鄒嘅感覺。好似係佢寫嘅《秦始皇》就好通俗大眾：
廖恩燾《秦始皇》
荊軻嚇失佢三魂，好在良官冇搬親。
野仔執番條爛命，龜公害盡幾多人。
監生點解嚟陪葬，臨死唔知仲拜神。
萬里咁長城一座，後來番鬼當新聞。
六國吞埋擸吓鬚，安心就咁著龍袍。
收齊爛鐵燒銅像，堆起新書透火爐。
過海點嚟求味藥，當天仲去貼張符。
既然慌到江山冧，生仔唔該叫阿胡。

粵詩文獻
有好多證據都顯示嶺南嘅詩其實唔淨止得呢啲。而家喺廣東有人響度搞緊一個叫做《全粵詩》（粵拼：Cyun4 jyut6 si1）嘅文獻，諗住想記錄嗮自古以嚟所有嘅粵詩，已經出咗三十冊，收錄嗮大明時期同打前嗰啲粵詩。佢哋係遇到啲阻滯，但係而家重係有喺度進展緊。
粵語俗語

粵語俗語，係指講粵語嘅人用嘅俗語，包括諺語、歇後語、一部分成語同一部分粗口。同其它地方嘅俗語一樣，粵語俗語好多都好生動得意，有好多亦會用諧音。無厘頭文化亦同粵語俗語有關。
粵西

粵西係區域經濟概念，同粵東、粵北都係相同概念。廣東嘅西部區域，就係湛江、陽江、茂名，統稱係廣東省粵西地區。

古代
古代高涼郡（今高州）統治粵西，洗夫人時期噉係統治嶺南，粵西深受高州話嘅影響，一直畀民間響粵西交流嘅共同話。唔同地區嘅粵西人響交流時，用各自嘅方言，亦唔要交流嘅障礙。

釋義
舊時講到粵係話成個嶺南。兩廣有叫做兩粵，粵西即係廣西，粵東即係廣東。近代都重係噉樣。後尾'粵字慢慢變成廣東嘅簡稱，粵西就多咗廣東西部呢一重意思。下便講嘅係廣東西部地區。

區域戰略
廣東省係縮小區域經濟差異嘅戰略，就啓動廣東西翼、廣東東翼、廣東北翼戰略。

粵西區域中心
2007年8月7號湛江加快建設粵西城鎮群中心，湛江粵西區域中心地位日益增強。
粵語兒歌

粵語兒歌，係指啲喺粵語地區流傳嘅兒歌。

發展
隨住1949年大批嘅粵人移民搬去香港，香港繼承咗好多粵語兒歌，好似係「月光光」、「賣懶」呀噉。
1970年代尾，隨住日本嘅卡通喺香港熱播，同埋社會嘅需求增加，好多新嘅廣東話兒歌湧現，例如係小時候、飄零燕等等。
但由於受推廣普通話嘅影響，唔少廣東話童謠有消失嘅危險。

常見粵語兒歌
月光光，照地堂；年卅晚，摘檳榔；檳榔香，嚼子薑；子薑辣，買蒲達；蒲達苦，買豬肚；豬肚肥，買牛皮；牛皮薄，買菱角；菱角尖，買馬鞭；馬鞭長，起屋樑；屋樑高，買張刀；刀切菜，買籮蓋；籮蓋圓，買條船；船浸底，浸親兩個番鬼仔；一個蒲頭，一個浸底；一個摸茨菇，一個摸馬蹄。
月光光，照地堂，蝦仔你乖乖瞓落床，聽朝阿爹要捕魚蝦囉，阿嫲織網要織到天光。
點蟲蟲，蟲蟲飛，飛到荔枝基；荔枝熟，摘邊 buk9，邊 buk9 啖啖肉。
點貓貓，貓婆竇，問你捉豬又捉牛？捉到黃牛三百兩，球揣球，開花點豉油。
荔枝熟，摘滿屋；屋滿紅，伴住個細蚊公。
排排坐，食粉果；豬拉柴，狗透火；貓兒擔凳姑婆坐；坐埋一齊唱支歌。
凼凼轉，菊花園；炒米餅，糯米團；五月初五係龍舟節啊，亞媽佢叫我去睇龍船；我唔唔去睇，要去睇雞仔；雞仔大，搦去賣；賣咗幾多錢？賣咗幾多隻啊？我買隻風車仔，佢轉得好好睇，睇佢凼凼轉啊菊花園，睇佢凼凼轉啊凼凼轉啊轉。
ABCD，大頭綠衣；捉人唔到，吹 BB
落雨大，水浸街，阿哥擔柴上街賣，阿嫂出街着花鞋，花鞋花襪花腰帶，珍珠蝴蝶兩邊排。
賣懶去，買精歸，賣左懶仔過新年，食過年飯好種田。
賣懶，賣懶，賣到年三十晚，人懶我唔懶。
細蚊仔，瀡滑梯，因住跌落嚟；咪學陳德貴，成日流鼻涕，跌親籮柚唔好睇。
河邊有隻羊，羊邊有隻象，象邊有隻馬騮仔，好似你噉樣。
咬蔗須，要睇毛，短毛輸，長毛贏，冇毛唔算數。
搣開柑，數柑核，邊個核多就邊個贏，唔准手賴就縮骨。
拍大骳，唱山歌，人人話我冇老婆，扚起心肝娶翻個，有錢娶個嬌嬌女，冇錢娶個豆皮婆，豆皮婆，食飯食得多，屙屎屙兩籮，屙尿沖大海，屙屁打銅鑼。
呈沉剪，呈沉包，呈沉糯米叉燒包。老鼠唔食香口膠，要食豆沙包。
伏匿匿：一就預備，二就匿埋，三就開盤，四就嚟到，baang4到算數。
點指兵兵，點指賊賊，點著誰人做大兵，點著誰人做大賊。
估手指，要估中，邊個唔中，就唔中用，褲浪底見個窿。
騎牛牛，牛牛走，牛牛響前咪回頭，若然回頭就打籮柚。
大眼雞，鹹魚頭，你屙尿，唔洗手。
咕碌咕碌一，咕碌咕碌二，咕碌咕碌三，準備開炮打敵人！
董存瑞，十八歲，為國犧牲炸堡壘，炸到堡壘 ngok7 ngok7 脆，全國人民流眼淚。
轆銅仙，打銅錢，全憑眼界手出變，叮響銅錢畀個仙。
打泥炮，泥炮響，唔使摣槍上戰場。
折紙機，麻鷹飛，飛嚟飛去唔落地，麻鷹有條尾。
咚啄，酸薑，你亞嫲，纏腳娘。
趌跛跛，跳跳腳，咚咚咚，上跳下跳似麻雀。
趌跛跛，跛咗蹄，冇米煮，煮泥沙，冇屋住，住樓梯，樓梯有只鬼，嚇到你瓹落床下底。
伸長手，頂手掌，死人都要頂硬上，依牙崩哨貓噉樣。
劈友，劈友，快啲走，走得快，好世界，走得嚤，冇鼻哥。
鬥遠掟石頭，因住咪甩手，石頭最冇眼，掟親唔好眼淚流。
掟磚頭，鬥大嚿，一掟掟到西門口，濺起浪花拋浪頭。
花手巾，真引人，基邊撈魚好過癮，一兜一條好手運，千祈唔好踎到你頭暈。
黐塘 mei1，塘 mei1 飛，飛到菜田基，田基有條蛇，嚇親你兩仔爺。
煮飯仔仔先落米，風爐透火柴對齊，千祈唔好咁俹簁，我哋係細蚊仔。
一人騎膊馬，兩人騎豬乸，三步要埋頭，撞到面就打。
紅辣椒，綠辣椒，平時你牙擦嘴藐藐，今日你冇膽同我撩。
鬼叫你咁貪心，聞咗我個屁，嗍咗入個鼻，我要你賠翻二兩四。
氼水底，摸泥沙，摸到泥沙當金龜，摸唔到係契弟。
陳德貴，住得矮，床下底有只鬼，嚇到瓹臺底。
一二三，三二一，一二三四五六七，二三四，四三二，四五六七八九十，肥婆跳舞頂第一！
過天梯，蝦矮仔，人在雲東過到西，唔怕米貴就最怕矮。
黑面李逵，紅面關公，三國水滸亂晒龍，打敗清兵係英雄。
打棋子，靠眼屎，全憑眼界靠本事，唔好睇錯認鳩屎。
乞兒仔，畫烏龜，一人一筆咪亂嚟，最後嗰個正衰仔！
大笨象，摣支槍，去打仗，打完仗，翻嚟食碗鹹酸薑！
鋼盔個大頭佛，着鞋就唔着襪。
有隻雀仔跌落水，跌落水，跌落水，有隻雀仔跌落水，被水沖去。
肥仔個頭，大過五層樓，肥仔隻手，細過荷蘭豆。
雞公仔，尾彎彎，做人新婦甚艱難！早早起身都話晏，眼淚唔乾入下間，下間有個冬瓜仔，問安人老爺煮定蒸：安人又話煮，老爺又話蒸，蒸蒸煮煮唔中安人老爺意，大揸拉鹽又話淡，手甲挑鹽又話鹹，三朝打爛三條夾木棍，四朝跪爛四條裙！咁好花裙俾你跪爛，咁好石頭俾你跪崩！橫又難，直又難，不如捨命落陰間！人話陰間條路好，我話陰間條路好艱難！
秋蟬喊，荔枝熟，阿婆喊，買豬肉。
曖姑乖，嫁後街，後街有鮮魚鮮肉賣，又有鮮花戴，戴唔曬，擺落床頭卑老鼠拉，拉拉拉，拉去大新街，大新街又有個扯皮鞋，扯下開，又扯下埋。
粵語好聲音

《粵語好聲音》（Sing Cantonese），係廣東廣播電視台珠江頻道製作嘅粵語歌唱比賽節目，呢個比賽前身叫做《麥王爭霸》，由2011年開始每年都會搞，到咗2017年開始改名叫做《粵語好聲音》。
其中2018年同2019年嘅比賽喺香港ViuTV亦有播出：
《粵語好聲音2018》：由2018年10月21號到2019年1月13號逢禮拜日23:30-01:30播。
《粵語好聲音2019》：由2019年10月20號到2020年1月12號逢禮拜日23:30-01:30播。

節目調動
2019年11月24號：由於播特備節目《區議會2019選舉》，所以順延到凌晨04:00-06:00播。
第13936號行政命令

第13936號行政命令（英文：Executive Order 13936），又叫香港正常化總統行政命令（英文：The President's Executive Order on Hong Kong Normalization），係指喺2020年7月14號由美國總統當勞侵簽署嘅行政命令。之後喺8月7號，美國財政部根據命令宣佈對十一個損害香港自治嘅官員實施制裁。
依據制裁嘅要求，被制裁嘅高官在美資產唔論係直接或間接持有，只要超過一半嘅權益都會被凍結，仲要需向財政部下屬嘅外國資產控制辦公室（OFAC）報告。另外除非美國當局嘅許可，否則任何當地嘅機構都唔可以同被制裁人有業務嘅往來，唔可以向對方提供資金、貨品或服務。

制裁原因
美國政府認為制裁名單入面嘅官員損害緊香港自治同埋香港人嘅言論自由同集會自由，又點名批評名單頭號人物嘅林鄭月娥喺2019年試圖通過《逃犯條例修訂草案》，同埋2020年推動《香港國安法》立法入面扮演住關鍵嘅角色。

反應
香港特區政府第二日發表聲明，話美國今次所謂嘅「制裁」係「卑劣」同「無恥」，又批評美方公開官員個人資料係「國家級認可」嘅「起底」。
中華人民共和國外交部喺8月10號嘅例行記者會上面，批評美國嘅行徑係「公然插手香港事務，粗暴干涉中國內政，嚴重違反國際法同國際關係基本準則」，對呢單嘢「堅決反對」同埋「強烈譴責」，同時宣佈搞「反制措施」，對喺「涉港問題上表現惡劣」嘅美國11名政治人物實施制裁，不過就未講清楚具體嘅制裁內容。
第13屆奧地利總統選舉

第13屆奧地利總統選舉響2016年4月24號同2016年5月22號舉行，但係響5月22號舉行嘅第二輪投票被憲法法院裁定冇效，所以響12月4號舉行重選。
響第一輪選舉入面，反難民嘅極右自由黨候選人霍費爾大幅拋離對手，但得票唔夠五成，所以要搞第二輪選舉。

背景
由於反對外邊移民嘅自由黨響歐洲難民危機之下崛起，有利霍費爾嘅選情，又形容奧地利嘅政治版圖喺度變緊。
奧地利重選第二輪總統選舉嗰日意大利亦都係舉行公投，雖然奧地利總統嘅角色主要係禮節性，但由於可能產生二戰後歐洲第一位極右國家元首，所以先咁多人關心。本來總統選舉，響今年5月已經舉行咗由范德貝倫贏出，但係極右自由黨候選人霍費爾差極少數選票就輸咗。事後投訴郵寄選票處理唔妥，憲法法院裁定要重選。

民意調查
重選第二輪投票嘅最新民意調查顯示，霍費爾今次好可能贏出。
第13屆中華民國總統選舉

第13屆中華民國總統選舉於2012年1月14號舉行。時任總統馬英九以51.60%得票率（6,891,139票）連任，而競選拍檔吳敦義擔任副總統，同年5月20號宣誓就職。
第13屆日本參議院議員通常選舉

第13屆日本參議院議員通常選舉喺1983年6月26號舉行。

內閣
第1次中曾根內閣。

選舉舉行
1983年6月26號。

選舉人數
126人。
地方選區：76人。
全國選區：50人。

選舉制度
地方選區
小選區制
兩人選區：26人。
中選區制
四人選區：15人。
六人選區：4人。
八人選區：2人。
全國選區
開放名單嘅比例代表制：50人。
唔記名投票
選舉資格：夠廿歲嘅男女先可以投票。
選民人數：83,682,416人。
地方選區：40,520,496人。
全國選區：43,161,920人。

其他
候選人：430人。
地方選區：239人。
全國選區：191人。

投票率
57.0%。

第一次參選就贏咗
自由民主黨
有「※」曾經係眾議院議員。
石井一二
浦田勝
大濱方榮
岡野裕
海江田鶴造
工藤萬砂美
倉田寛之
小島靜馬※
佐藤榮佐久
志村哲良
杉元恒雄
曾根田鬱夫
竹山裕
出口廣光
林健太郎
星長治
松岡滿壽男
水穀力
宮島滉
柳川覺治
矢野俊比古
山岡賢次
吉川博
吉川芳男
吉村真事
日本社會黨
糸久八重子
稲村稔夫
梶原敬義
久保田真苗
菅野久光
中村哲
公明黨
飯田忠雄※
刈田貞子
高桑榮松
中西珠子
服部信吾
伏見康治
和田教美
日本共產黨
吉川春子
民社黨
關嘉彥
拔山映子
工薪族新黨
青木茂
八木大介
第二院俱樂部
野坂昭如
第13屆日本眾議院議員總選舉

第13屆日本眾議院議員總選舉喺1917年4月20號舉行。

內閣
寺內正毅內閣。

解散
1917年1月25號。

選舉舉行
1917年4月20號。

選舉人數
381人。

選舉制度
複數選區制。
選舉資格：夠廿五歲同埋每年畀10円以上嘅稅嘅男性先可以投票。
選民人數：1,422,126。

贏出名單
立憲政友會 立憲國民黨 憲政會 獨立人士
※選區後嘅數字表示攞到票數之後分配出嚟贏出嘅順序。
第13屆朝鮮地方選舉

第13屆朝鮮民主主義人民共和國地方選舉喺1987年11月15號舉行。
呢次遲舉選出全國26,539個城市、郡同埋邑嘅人大代表。

結果
結果係呢次選舉入面投票率同候選人贏出率都去到100%。
第13屆塔吉克國會選舉

第13屆塔吉克國會選舉喺1995年2月26號同3月12號舉行。
今次選舉由三百五十四人去爭一百八十席。
結果係塔吉克共產黨攞到六十席，繼續保住國會第一大黨，但係獨立人士攞到嘅席數就超越國會第一大黨嘅席數。
澳門農曆新年花車巡遊匯演

澳門農曆新年花車巡遊匯演係澳門特別行政區政府旅遊局喺每年農曆新年舉辦嘅賀歲花車巡遊活動，第一次搞係2012年，特色係分開兩日搞，通常第一日係大年初三，第二日係之後嗰個禮拜六或者禮拜日。每年巡遊都會用嗰年生肖命名，譬如2018年狗年叫「旺財狗年花車巡遊匯演」。每年節目都由香港無綫電視翡翠台安排錄影後喺香港同澳門播出。
澳門身份證

澳門居民身份證（葡文：Bilhete de Identidade de Residente）係澳門居民嘅主要身份證明文件，由身份證明局簽發。主要可以分為「澳門特別行政區永久性居民身份證」（Bilhete de Identidade de Residente Permanente da R.A.E.M.）同埋「澳門特別行政區非永久性居民身份證」（Bilhete de Identidade de Residente não Permanente da R.A.E.M.）兩種。
根據第8/2002號法律《澳門特別行政區居民身份證制度》，超過五歲嘅澳門特別行政區居民必須領取居民身份證。
澳門車牌號碼

澳門車牌號碼係澳門嘅車牌冧巴。牌照喺回歸之前喺由澳門市政廳負責發出，回歸之後喺由臨時澳門市政局發出；2001年元旦起，由新組成嘅民政總署負責發出，一直到2008年5月13號，澳門政府成立咗交通事務局，直到而家都喺交通事務局負責。

使用
喺澳門馬路行嘅車都一定要喺車頭同埋車尾掛一塊車牌冧巴。塊牌係由塑膠整，用黑底白字（貴賓同埋商業車就用黃字），頭尾車牌一模一樣，長闊喺8至11公分之間。而家用緊嘅標準喺1960年代開始用。而喺澳門嘅車牌冧巴註冊格式標準就類似葡萄牙車輛註冊號牌（1937年至1992年嘅樣）。

澳督座駕
澳葡政府時，澳門總督架車喺唔會掛上一般車牌，而喺掛上一個鑲有GM（葡文Governador de Macau嘅簡寫）字樣，兩個字之間有一個澳門盾徽嘅車牌。
澳門通股份有限公司

澳門通股份有限公司（葡文：Macau Pass S.A.）喺2006年8月註冊成立，受澳門金融管理局監管，按照澳門特區政府頒佈嘅32/93/M號法令（金融體系法律制度）進行經營。
佢負責處理澳門通卡各方面功能同研發工作，係澳門首間銷售、發行同管理電子貨幣儲值卡嘅公司。為市民同遊客提供簡單易用、方便快捷嘅電子化小額收支服務。